## TRAM d’Alacant va facilitar la mobilitat d’1,9 milions d’usuaris en juny

*** L’L2 va ser la més utilitzada, amb 777.398 moviments; seguida de l’L1, amb 401.000, i l’L3, amb 324.698 desplaçaments
* Luceros va ser l’estació amb més trànsit, amb 370.819 viatges; seguida de Mercado, amb 297.039, i de Sant Vicent del Raspeig, amb 115.639 trànsits**

TRAM d’Alacant va desplaçar en el mes de juny passat 1.968.607 usuaris en la seua xarxa, composta per quatre línies de tramvia, una de tren-TRAM i una altra de tren convencional. El dia de més trànsit va ser el dissabte dia 21 en plenes Fogueres, amb 107.258 passatgers.

En el seu conjunt, Ferrocarrils de la Generalitat Valenciana (FGV) va sumar en juny, entre Metrovalencia (7.562.979 passatgers) i TRAM d’Alacant (1.968.607 usuaris), un total de 9.531.586 moviments.

Segons la distribució per línies, la línia 2, que unix Luceros amb Sant Vicent del Raspeig, va ser la més utilitzada, amb 777.398 moviments; seguida de la línia 1, que comunica Luceros i Benidorm, que en va aconseguir 401.000; la línia 3, que enllaça Luceros amb El Campello, en va obtindre 324.698; la línia 4, que unix Luceros amb Plaza La Coruña, va sumar 245.733; la línia 9, que discorre entre Benidorm i Dénia, en va acumular 114.866, i la línia 5, nexe d’unió entre Porta del Mar i Plaza La Coruña, va registrar 104.916 viatges.

**Luceros, l’estació més transitada**

En el trànsit per estacions, Luceros va obtindre 370.819 passatgers i Mercado, 297.039. Les van seguir Sant Vicent del Raspeig, amb 115.639; Marq-Castillo, amb 113.510, i Benidorm, amb 70.089 usuaris.

D’ací al desé lloc es van situar El Campello, amb 60.199; Bulevard del Pla, amb 56.232; Pintor Gastón Castelló, amb 56.225; Garbinet, amb 55.102, i Hospital, amb 46.886 moviments.

Fecha: 12/07/2025